《挽刘刑部诗二首 其二》
宋代·李洪

东海于公老，当年大里门。身为二千石，恩及四儿孙。

富寿悬车日，悲伤易箦言。佳城今日启，松柏閟高原。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。